CELEX: 32005L0026
Language: hu
Date: 2005-03-21 00:00:00
Title: A Bizottság 2005/26/EK irányelve (2005. március 21.) a 2000/13/EK irányelv IIIa. mellékletének hatálya alól ideiglenesen kizárandó élelmiszer-összetevők és anyagok jegyzékének megállapításárólEGT vonatkozású szöveg

22.3.2005   
            
            
               HU
            
            
               Az Európai Unió Hivatalos Lapja
            
            
               L 75/33
            
         
      A BIZOTTSÁG 2005/26/EK IRÁNYELVE
   
   (2005. március 21.)
   a 2000/13/EK irányelv IIIa. mellékletének hatálya alól ideiglenesen kizárandó élelmiszer-összetevők és anyagok jegyzékének megállapításáról
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az élelmiszerek címkézésére, kiszerelésére és reklámozására vonatkozó tagállami jogszabályok közelítéséről szóló, 2000. március 20-i 2000/13/EK európai parlamenti és tanácsi irányelvre (1) és különösen annak 6. cikke (11) bekezdésének második albekezdésére,
   mivel:
   
               (1)
            
            
               A 2003/13/EK irányelv IIIa. melléklete megállapítja azon élelmiszer-összetevők jegyzékét, amelyeket a címkén fel kell tüntetni, mivel várhatóan mellékhatást okozhatnak az azokra érzékeny személyekben.
            
         
               (2)
            
            
               A 2000/13/EK irányelv értelmében a Bizottság jogosult ideiglenesen kizárni egyes élelmiszer-összetevőket vagy ezen összetevőkből készült termékeket az irányelv IIIa. mellékletének hatálya alól arra az időre, ameddig az élelmiszergyártók vagy szervezeteik tudományos vizsgálatokat folytatnak annak megállapítására, hogy a kérdéses összetevők vagy termékek megfelelnek-e a melléklet hatálya alól történő végleges kizárás feltételeinek.
            
         
               (3)
            
            
               A Bizottsághoz 27 kérelem érkezett 34 összetevő és összetevőből készült termék tárgyában, amelyek közül 32 tartozik az irányelv hatálya alá. Ezeket a kérelmeket a Bizottság tudományos véleményezésre továbbította az Európai Élelmiszer-biztonsági Hatósághoz (EFSA).
            
         
               (4)
            
            
               A kérelmezők által megadott és más forrásokból rendelkezésre álló információk alapján az EFSA úgy vélte, hogy az élelmiszer-összetevőkből készült egyes termékek várhatóan nem okoznak, vagy csak kis valószínűséggel okoznak mellékhatást az azokra érzékeny személyekben. Egyes esetekben az EFSA arra a következtetésre jutott, hogy – bár nincsenek dokumentált esetek – nem képes végleges álláspontot kialakítani.
            
         
               (5)
            
            
               Az e feltételeknek megfelelő termékeket és összetevőket ennek megfelelően ideiglenesen ki kell zárni a 2000/13/EK irányelv IIIa. mellékletének hatálya alól,
            
         ELFOGADTA EZT AZ IRÁNYELVET:
   1. cikk
   Az irányelv mellékletében felsorolt élelmiszer-összetevők és anyagok 2007. november 25-ig kikerülnek a 2003/13/EK irányelv IIIa. mellékletének hatálya alól.
   2. cikk
   (1)   A tagállamok elfogadják és legkésőbb 2005. szeptember 21-ig közzéteszik az ezen irányelvnek való megfeleléshez szükséges törvényi, rendeleti és közigazgatási rendelkezéseket. A tagállamok e rendelkezések szövegét és a rendelkezések és az irányelv közötti megfelelési táblázatot eljuttatják a Bizottsághoz.
   A tagállamok ezeket a rendelkezéseket 2005. november 25-től kötelesek alkalmazni.
   Az elfogadáskor a tagállamok gondoskodnak arról, hogy e rendelkezések hivatkozást tartalmazzanak ezen irányelvre vagy hivatalos közzétételükkor ilyen hivatkozás kíséretében jelenjenek meg. A hivatkozás módját a tagállamok határozzák meg.
   (2)   A tagállamok eljuttatják a Bizottsághoz nemzeti joguk azon legfontosabb rendelkezéseit, amelyeket a jelen irányelv hatálya alá tartozó területen jóváhagynak.
   3. cikk
   Ez az irányelv az Európai Unió Hivatalos Lapjában való közzétételét követő napon lép hatályba.
   4. cikk
   Ennek az irányelvnek a tagállamok a címzettjei.
   
      Kelt Brüsszelben, 2005. március 21-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 109., 2000.5.6., 29. o. A legutóbb a 2003/89/EK irányelvvel (HL L 308., 2003.11.25., 15. o.) módosított irányelv.
   
      MELLÉKLET
      A 2000/13/EK irányelv IIIa. mellékletének hatálya alól ideiglenesen kizárt élelmiszer-összetevők és anyagok jegyzéke
      
                  Összetevő
               
               
                  Az összetevőből készült, ideiglenesen kizárandó termék
               
            
                  Sikértartalmú gabonafélék
               
               
                  
                              —
                           
                           
                              Búzából készült, dextrózt tartalmazó glükózszirup (1)
                              
                           
                        
                              —
                           
                           
                              Búzából készült maltodextrin (1)
                              
                           
                        
                              —
                           
                           
                              Árpából készült glükózszirup
                           
                        
                              —
                           
                           
                              Alkoholtartalmú folyadékok céljára készült párlatokban használt gabonafélék
                           
                        
            
                  Tojás
               
               
                  
                              —
                           
                           
                              Tojásból előállított, a borhoz használt lizozim
                           
                        
                              —
                           
                           
                              Tojásból előállított, a bor és az almabor derítőanyagaként használt albumin
                           
                        
            
                  Hal
               
               
                  
                              —
                           
                           
                              Vitaminok és zamatanyagok hordozójaként használt halenyv
                           
                        
                              —
                           
                           
                              A sör, az almabor és a bor derítőanyagaként használt halenyv vagy vizahólyag
                           
                        
            
                  Szójabab
               
               
                  
                              —
                           
                           
                              Teljes mértékben finomított szójababolaj és zsír (1)
                              
                           
                        
                              —
                           
                           
                              Szójababból származó természetes vegyes tokoferolok (E306), természetes D-alfa tokoferol, természetes D-alfa tokoferol-acetát, természetes D-alfa tokoferol-szukcinát
                           
                        
                              —
                           
                           
                              A szójabab növényi olajából nyert fitoszterolok és fitoszterol-észterek
                           
                        
                              —
                           
                           
                              A szójabab növényi olajából nyert szterolokból előállított fitosztanol-észter
                           
                        
            
                  Tej
               
               
                  
                              —
                           
                           
                              Alkoholtartalmú folyadékok céljára készült párlatokban használt savó
                           
                        
                              —
                           
                           
                              Laktit
                           
                        
                              —
                           
                           
                              Az almabor és a bor derítőanyagaként használt tejtermékek (kazeintermékek)
                           
                        
            
                  Csonthéjasok
               
               
                  
                              —
                           
                           
                              Alkoholtartalmú folyadékok céljára készült párlatokban használt csonthéjasok
                           
                        
                              —
                           
                           
                              Alkoholtartalmú folyadékokban (zamatanyagként) használt csonthéjasok (mandula, dió)
                           
                        
            
                  Zeller
               
               
                  
                              —
                           
                           
                              Zellerlevél- és zellermagolaj
                           
                        
                              —
                           
                           
                              Zellermag-illóolaj
                           
                        
            
                  Mustár
               
               
                  
                              —
                           
                           
                              Mustárolaj
                           
                        
                              —
                           
                           
                              Mustármagolaj
                           
                        
                              —
                           
                           
                              Mustármag-illóolaj
                           
                        
            
         (1)  és az abból készült termékek, amennyiben az előállítási eljárás során várhatóan nem növekszik az előállítás alapjául szolgáló termék EFSA által megállapított allergizálóhatás-szintje.